ვლადიმერ გუცაევი

ვლადიმერ გუცაევი (დ. 21 დეკემბერი, 1952, ქედიგორა, ახლანდელი ახალგორის მუნიციპალიტეტი) — ქართველი და საბჭოთა ფეხბურთელი და ფეხბურთის მწვრთნელი. თამაშობდა თავდამსხმელის პოზიციაზე. იცავდა თბილისის „დინამოსა“ და საბჭოთა კავშირის ეროვნული საფეხბურთო ნაკრების ღირსებას. საბჭოთა კავშირის სპორტის დამსახურებული ოსტატი (1981). საყოველთაოდ აღიარებულია ყველა დროის ერთ-ერთ საუკეთესო ქართველ ფეხბურთელად. ღირსების ორდენის კავალერი (2001).ბერიშვილი, ელგუჯა, ქართული სპორტის ოქროს წიგნი, გვ. 199. 

 საკლუბო კარიერა 
ფეხბურთის თამაში დაიწყო 1965 წელს თბილისის „ნორჩ დინამოელში“, მწვრთნელების — გ. გაგუას და ჯ. უშვერიძის ხელმძღვანელობით. თბილისის „დინამოშია“ 1971 წლიდან, რომლის ძირითად შემადგენლობაში დებიუტი ჰქონდა იმავე წლის 2 სექტემბერს საკავშირო ჩემპიონატის 22-ე ტურის კალენდარულ მატჩში ლვოვის „კარპატის“ წინააღმდეგ, რომელიც „ლოკომოტივის“ სტადიონზე გაიმართა. ვლადიმერ გუცაევი თბილისის „დინამოს“ მაისურით პირველად მატჩის მეორე ტაიმში დავით ყიფიანის ნაცვლად გამოვიდა მინდორზე. შეხვედრა უგოლო ფრით (0–0) დასრულდა.„დინამო“ თბ. 0–0 „კარპატი“ ლვოვი / 22-ე ტური. dinamo-tbilisi.ru

1973 წელს თბილისის „დინამოს“ შემადგენლობაში საერთაშორისო ამხანაგური საფეხბურთო ტურნირის ე. წ. „კარაველას თასის“ — ტროფეო კოლომბინოს () გამარჯვებული ხდება, სადაც ტურნირის ფინალში თბილისის დინამოელები ლისაბონის „ბენფიკას“ ანგარიშით 3–1 ამარცხებენ. ამ შეხვედრაში ვლადიმერ გუცაევს ორი გოლი გააქვს, მატჩის 21-ე და 46-ე წუთებზე.კარაველას თასი. fcdinamo.geTrofeo Colombino de fútbolДинамо (Тбилиси) 3–1 Бенфика (Лиссабон). fc-dynamo.ruIX Trofeo Colombino de fútbol. dinamo-tbilisi.ru„კარაველას“ რაინდები. „საქართველოს რესპუბლიკა“

გუნდთან ერთად სამჯერ — 1976 წლის საგაზაფხულო და საშემოდგომო, ასევე, 1981 წლის პირველობის გათამაშების ბრინჯაოს პრიზიორი გახდა, 1977 წლის პირველობაზე — ვიცე-ჩემპიონის, ხოლო 1978 წელს — საბჭოთა კავშირის ჩემპიონის ტიტული მოიპოვა.სსრ კავშირის ჩემპიონატი 1978. dinamo-tbilisi.ru ასევე, ორჯერ იყო საბჭოთა კავშირის თასის მფლობელი — 1976 და 1979 წლებში. სულ თბილისის „დინამოს“ შემადგენლობაში უმაღლესი ლიგის საკავშირო პირველობის 303 შეხვედრაში მიიღო მონაწილეობა და 47 ბურთი გაიტანა. ამას გარდა, ევროპული საერთაშორისო საფეხბურთო ტურნირების ფარგლებში „დინამოს“ ღირსება 34 შეხვედრაში დაიცვა და 8 ბურთი გაიტანა, აქედან 17 მატჩი და 6 გოლი — თასების მფლობელთა თასის, 13 მატჩი — უეფა-ს თასის და 4 მატჩი და 2 გოლი — ევროპის ჩემპიონთა თასის გათამაშებაში.ვლადიმერ გუცაევის ევროთასების სტატისტიკა სეზონების მიხედვით

1981 წლის 13 მაისს, ვლადიმერ გუცაევს თავის საფეხბურთო კარიერაში ერთ-ერთი ყველაზე მნიშვნელოვანი გოლი გააქვს. თასების მფლობელთა თასის ფინალში თბილისის „დინამო“ იენის „კარლ ცაისს“ უპირისპირდება. ამ დრამატული შეხვედრის ანგარიშს გერმანელი ფეხბურთელები ხსნიან. კერძოდ, მატჩის 63-ე წუთზე გერჰარდ ჰოპე უძლიერესი დარტყმით ახლო მანძილიდან იღებს თბილისელთა კარს. მიუხედავად ამისა, ზუსტად ოთხ წუთში „დინამოელები“ ახერხებენ ანგარიშის გაქვითვას. თბილისელთა მორიგი შეტევის დამამთავრებელ ფაზაში რამაზ შენგელიას გადაცემის შემდეგ დასარტყმელ პოზიციაზე გასული ვლადიმერ გუცაევი უძლიერესი და უზუსტესი დარტყმით ათანაბრებს შეხვედრის ანგარიშს. გუცაევის მიერ გატანილი გოლი იმედს უსახავს „დინამოელებს“ და მატჩის დამთავრებამდე სამი წუთით ადრე ვიტალი დარასელიას გამარჯვების მომტანი გოლის წყალობით თბილისის „დინამო“ თასების მფლობელთა თასს ეუფლება.«Динамо» Тб. 2–1 «Карл-Цейсс» Йена / Финал. КЛИСФ

ვლადიმერ გუცაევმა თბილისის „დინამოში“ თექვსმეტი საფეხბურთო სეზონი გაატარა. 1986 წელს მან ამავე კლუბში დაასრულა თავისი სათამაშო კარიერა.

 სანაკრებო კარიერა 
1972–1982 წლებში იყო საბჭოთა კავშირის ეროვნული საფეხბურთო ნაკრების წევრი, რომლის შემადგენლობაში 11 მატჩი ითამაშა და ერთი ბურთი გაიტანა.
ასევე, იყო საბჭოთა კავშირის ახალგაზრდულ ნაკრების წევრი, რომელთან ერთად 1976 წლის ევროპის ახალგაზრდული საფეხბურთო ჩემპიონატის გამარჯვებული გახდა. გარდა ამისა, 1972 წლის 26 მაისს ერთი მატჩი ითამაშა საბჭოთა კავშირის ოლიმპიური ნაკრების შემადგენლობაში XX ზაფხულის ოლიმპიადის შესარჩევ ტურნირზე საფრანგეთის  ოლიმპიური ნაკრების წინააღმდეგ საპასუხო მატჩში, რომელიც პარიზის „პარკ დე პრენსის“ სტადიონზე გაიმართა და სტუმართა გამარჯვებით 3–1 დასრულდა.France 3–1 USSR / Olympics. 11v11.com

სანაკრებო სტატისტიკა
ეროვნული ნაკრებიწელიმატჩიგოლისაბჭოთა კავშირი197220197320197821197930198110198110ჯამში111

სანაკრებო მატჩები და გოლები
  №
  თარიღი
  შეხვედრის ადგილი
  მასპინძელი
  ანგ.
  სტუმარი
  შეჯიბრება
  გოლები
  შენიშვნა
  წყარო
  129.03.1972სოფია1–1ამხანაგური  Bulgaria 1–1 USSR / Friendly. 11v11.com
  216.07.1972ვაასა1–1ამხანაგური  Finland 1–1 USSR / Friendly. 11v11.com
  305.08.1973მოსკოვი0–0ამხანაგური USSR 0–0 Sweden / Friendly. 11v11.com
  426.09.1973მოსკოვი0–0მსოფ. შეს. USSR 0–0 Chile / World Cup Qualifiers. 11v11.com 
  505.10.1978ანკარა0–2ამხანაგური Turkey 0–2 USSR / Friendly. 11v11.com
  611.10.1978ბუდაპეშტი2–0ევრ. შეს.  Hungary 2–0 USSR / UEFA Euro 1980 Qualifying. 11v11.com
  728.03.1979სიმფეროპოლი3–1ამხანაგური USSR 3–1 Bulgaria / Friendly. 11v11.com
  819.04.1979თბილისი2–0ამხანაგური USSR 2–0 Sweden / Friendly. 11v11.com 
  921.11.1979თბილისი1–3 გფრამხანაგური USSR 1–3 West Germany / Friendly. 11v11.com 
  1018.11.1981თბილისი2–0მსოფ. შეს. USSR 2–0 Wales / 1982 FIFA World Cup Qualification. 11v11.com 
  1110.03.1982ათენი0–2ამხანაგური Greece 0–2 USSR / Friendly. 11v11.com

 თამაშის სტილი და შეფასებები 
სპორტული ჟურნალისტებისა და სპეციალისტების აზრით, საქართველოში, ისევე როგორც, ყოფილ საბჭოთა კავშირში ითვლება გამორჩეულად თვითმყოფად ფეხბურთელად, რომელსაც თავისი ინდივიდუალური მონაცემების წყალობით მარტოს შეეძლო გაერღვია მეტოქეთა დაცვის ხაზი და თავადვე დაეგვირგვინებინა წამოწყებული შეტევა. გამოირჩეოდა სასტარტო სისწრაფითა და თავბრუდამხვევი დრიბლინგით. მეტოქის საჯარიმო მოედანზე მასთან ორთაბრძოლა ხშირად მთავრდებოდა თერთმეტმეტრიანი საჯარიმოს დანიშვნით — იმდენად რთული იყო მისთვის ბურთის ართმევა წესების დარღვევის გარეშე.

ფეხბურთის შემდეგ
სათამაშო კარიერის დასრულების შემდეგ ადმინისტრაციული მიმართულებით განაგრძო მუშაობა. 1987 წლიდან 1991 წლის შუა რიცხვებამდე იყო თბილისის „დინამოს“ გუნდის უფროსი. 1991 წელს გაემგზავრა კვიპროსში, სადაც სამწვრთნელო კარიერა დაიწყო, თავდაპირველად, როგორც მთავარი მწვრთნელის ასისტენტმა, ხოლო შემდეგ, იმავე წელს საფეხბურთო კლუბ „ანორთოსისის“ მთავარი მწვრთნელი გახდა, რომელსაც 1994 წლამდე ხელმძღვანელობდა.

1994–1995 წლებში იყო გუნდის უფროსი ვლადიკავკაზის „ალანიაში“, რომელმაც 1995 წელს რუსეთის ჩემპიონის წოდება მოიპოვა.

1996 წელს სათავეში ჩაუდგა საქართველოს 21-წლამდე ფეხბურთელთა ნაკრებს, რომელთანაც საკმაოდ წარმატებულად მუშაობდა. ამის შემდეგ 1997 წელს საქართველოს ეროვნული ნაკრების მთავარ მწვრთნელად დაინიშნა, სადაც 1999 წლის აპრილამდე იმუშავა.

შემდეგ კვლავ „ალანიას“ ჩაუდგა სათავეში, რომელთანაც 2000 წლამდე მუშაობდა. 2001 წელს ქუთაისის „ტორპედოში“ კლუბის დირექტორის თანამდებობა ეკავა.

2010–2011 წლებში ხელმძღვანელობდა საქართველოს 19-წლამდე ფეხბურთელთა ნაკრებს. 2011–2012 წლებში მუშაობდა „ვიტ ჯორჯიას“ ახალგაზრდული გუნდის მთავარ მწვრთნელად.

2012 წლის ოქტომბერში ვლადიკავკაზის „ალანიაში“ დაბრუნდა, სადაც სპორტული დირექტორის თანამდებობაზე დაინიშნა.Владимир Гуцаев - новый спортивный директор "Алании"

 მიღწევები 
 საკლუბო 
  დინამო თბილისი
 საბჭოთა კავშირის ჩემპიონატი 
 ჩემპიონი: 1978
 ვიცე-ჩემპიონი: 1977
 ბრინჯაოს პრიზიორი: 1976 (გ.), 1976 (შ.), 1981
 საბჭოთა კავშირის თასი 
 თასის მფლობელი: 1976, 1979
 ფინალისტი: 1980"Шахтер" (Донецк) 2–1 "Динамо" (Тб.) / Финал. fc-dynamo.ruShakhtyor Donetsk 2–1 Dinamo Tbilisi / Soviet Union Cup 1980Сбылось и не сбылось // "Футбол-Хоккей"Кубковые вершины "Шахтера". Год 1980-й
 კარაველას თასი 
 თასის მფლობელი: 1973 თბილისის „დინამო“ კარაველას თასს დაეუფლა
 ევროპის თასების მფლობელთა თასი
 თასის მფლობელი: 1981

 სანაკრებო 
  სსრ კავშირის ახალგაზრდული ნაკრები
 ევროპის ახალგაზრდული ჩემპიონატი
 ჩემპიონი: 1976
  საქართველოს სსრ ნაკრები

 ვიცე-ჩემპიონი: 1979 Сборная Москвы 2–1 Сборная Грузии / Финал. dinamo-tbilisi.ru

 ინდივიდუალური 
 საბჭოთა კავშირის სპორტის დამსახურებული ოსტატი: 1981  № 2730

 №1: 1972, 1978, 1979 
 №2: 1976, 1977, 1981

ფაქტები
2011 წლის 17 მაისს საქართველოს სპორტისა და ახალგაზრდობის საქმეთა სამინისტროს გადაწყვეტილებით, თბილისის „დინამოს“ მიერ თასების მფლობელთა თასის მოპოვების 30 წლის იუბილესთან დაკავშირებით 1981 წლის თბილისის „დინამოს“ სრულ შემადგენლობასა და სამწვრთნელო შტაბთან ერთად — ვლადიმერ გუცაევს საქართველოს სპორტის რაინდის წოდება მიენიჭა.„დინამოს“ ფეხბურთელებს სპორტის რაინდის წოდება მიენიჭათ

ექვსჯერ იყო დასახელებული საბჭოთა კავშირის წლის 33 საუკეთესო ფეხბურთელის სიაში.Список 33 лучших футболистов сезона в СССРСписок 33 лучших футболистов сезона в СССР

1976 წელს დაამთავრა თბილისის სახელმწიფო უნივერსიტეტის ეკონომიკური ფაკულტეტი და სამართალმცოდნეობის ფაკულტეტი. 

2004–2008 წლებში იყო საქართველოს მე-6 მოწვევის პარლამენტის წევრი.
ვლადიმერ გუცაევი. parliament.ge

ლიტერატურა


 ბიბლიოგრაფია 
































პერიოდიკა







 რესურსები ინტერნეტში 

  თემატური საიტები
   AFS · EU-Football.info · FootballDatabase.eu · FootballFacts.ru · FootballPlayers.ru · National Football Teams · Soccerway · Transfermarkt · КЛИСФ
  ლექსიკონები და ენციკლოპედიები
  უნივერსალური ენციკლოპედიური ლექსიკონი · საქართველოს ბიოგრაფიული ლექსიკონი · ბიოგრაფიული ლექსიკონი · დიდი რუსული ენციკლოპედია
  ფოტო 
  ციფრული ფოტომატიანე „ივერიელი“

სქოლიო

კატეგორია:დაბადებული 21 დეკემბერი
კატეგორია:დაბადებული 1952
კატეგორია:ახალგორის მუნიციპალიტეტში დაბადებულები
კატეგორია:ქართველი ფეხბურთელები
კატეგორია:საბჭოთა ფეხბურთელები
კატეგორია:საქართველოს ღირსების ორდენის კავალრები
კატეგორია:საბჭოთა კავშირის საერთაშორისო კლასის სპორტის ოსტატები
კატეგორია:საბჭოთა კავშირის სპორტის დამსახურებული ოსტატები
კატეგორია:საბჭოთა კავშირის ნაკრების ფეხბურთელები
კატეგორია:საბჭოთა კავშირის საფეხბურთო ჩემპიონატის ფეხბურთელები
კატეგორია:ნორჩი დინამოელის ფეხბურთელები
კატეგორია:თბილისის დინამოს ფეხბურთელები
კატეგორია:ერთი კლუბის ფეხბურთელები
კატეგორია:ქართველი ფეხბურთის მწვრთნელები
კატეგორია:საბჭოთა ფეხბურთის მწვრთნელები
კატეგორია:ანორთოსისის მწვრთნელები
კატეგორია:ვიტ ჯორჯიას მწვრთნელები
კატეგორია:ვლადიკავკაზის ალანიას მწვრთნელები
კატეგორია:საქართველოს ეროვნული საფეხბურთო ნაკრების მწვრთნელები
კატეგორია:საქართველოს VI მოწვევის პარლამენტის წევრები
კატეგორია:საქართველოში დაბადებული ოსები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ცოცხალი ადამიანები